Stolojan: Există o problemă în ordonanța de urgență care interzice managerilor să lucreze în alte locuri. Prevederea va fi eliminată
Theodor Stolojan a spus vineri seara, în exclusivitate la emisiunea LIVE cu Rotaru și Kiss de la Digi24, că este „foarte corect” că medicul Cârstoiu a susținut conferința de presă și a „explicat cum vede dânsul toată situația”. În plus, fostul premier a subliniat faptul că a „reținut că există o problemă în ordonanța de urgență care interzice managerilor să presteze activități medicale în alte locuri” decât spitalul în care lucrează. „Va trebui corectată în viitor această prevedere. Ordonanța va fi discutată în Parlament și va fi eliminată în cele din urmă”, a spus Stolojan.